stanford-oval/wikipedia huggingface dataset:
Turkmenistanin ympäristöpolitiikka

Turkmenistanin ympäristöpolitiikkan liittyvät paikalliset ja maailmanlaajuiset ympäristökysymykset ja kansainväliset, valtiolliset ja kunnalliset sopimukset ja ohjauskeinot, keskustelu, tutkimus ja rahoitus. Ympäristöpolitiikkaan vaikuttavat puolueet, rahoittajat, asukkaat, yhteisöt, yhdistykset, kansalaisliikkeet ja lehdistö. Ympäristöpolitiikka vaikuttaa lajien monimuotoisuuteen ja kansanterveyteen.
Kaspianmeri

Turkmenistan on Kaspianmeren rannalla. Kaspianmeri on maailman suurin järvi. 75 % virtaamasta on Volgasta, mutta yhteensä järveen laskee 130 jokea.  Kansainvälinen viiden hallituksen välinen Teheranin sopimus: meriympäristönsuojelusopimus solmittiin 12. elokuuta 2006: Azerbaidžan, Iran, Kazakstan, Venäjä ja Turkmenistan. Tämä ja Kaspian ympäristöohjelma (Caspian Environment Programme) suojelevat merta uhkaavilta ympäristökriiseiltä. Ympäristöuhkiin sisältyy ylikalastus ja teollisuusjätteet. Sopimukseen sisältyvät kaviaarikiintiöt vuodesta 2007 ja rajoituksia saalistuksista.
Vesi

Afghanistan, Tadžikistan, Uzbekistan ja Turkmenistan pyrkivät ehkäisemään vesihuolto-ongelmia Amu Darya jokilaaksossa.
Aiheesta muualla

Vital Caspian Graphics: Challenges Beyond Caviar UNEP
Kaspianmeri
Täpläinterferometria

Täpläinterferometria on tähtitieteessä menetelmä, jolla parannetaan kaukoputken tarkkuutta poistamalla ilmakehän aiheuttama häiriö.[lähde? ]
Periaate

Kohteesta otetaan peräkkäin muutaman sekunnin aikana tuhansia kuvia, joista jokaisen valotusaika on 2–5 millisekuntia. Kuvat asetetaan päällekkäin tietokoneella siten, että niiden kirkkaimmat pisteet osuvat päällekkäin. Tämän jälkeen syntyneestä kuvasta häivytetään ylimääräinen informaatio tuottamalla siitä tietokoneella ns. keskimääräinen bispektri ja Fourierin spektri, josta tuotetaan lopullinen kuva.
Matemaattinen käsittely suodattaa pois kuvan leviämisen ilmakehän väreillessä eli ns. seeing-kiekon.
Seeing-kiekko koostuu kirkkaista läiskistä.
Näin päästään lähelle kaukoputken todellista erotuskykyä ja kaukoputken tarkkuus kasvaa noin 30-kertaiseksi.
Infrapunakuvalle voidaan käyttää pidempää 100 millisekunnin valotusaikaa.
Nykyään käytetään tähtitieteessä tavallisesti valokuvausfilmiä 10 kertaa herkempiä CCD-kennoja, jotka ottavat talteen 70 % tulevista valonsäteistä. Tekniikan edistymisen takia täpläinterferometria (speckle-interferometria) on käytössä nykyään laajalla alueella.
Historia

Täpläinterferometrian keksi Antoine Labeyrie 1970. Täpläinterferometrian ajatus on eliminoida pois valonlähteestä yhtä kuvapistettä vastaavan ns. Airyn kiekon leviäminen laajalle alueelle, samaan tapaan kuin väreilevästä tai aaltoilevasta vedestä heijastuva valonlähteen kuva täplittyy.
Yhdessä alle 10 millisekunnin aikana otetussa kuvassa ilmakehän luontainen väreily on "jäätynyt" paikoilleen. Ilmakehä on silti levittänyt yksittäistä kuvaa eli aivan kaukoputken teoreettiseen erotuskykyyn ei tälläkään menetelmällä ylletä.
Täpläinterferometrian käyttöä rajoitti aluksi pienten valotusaikojen tarve: menetelmä ei sovi himmeille kohteille, jotka vaativat suuria valotusaikoja, tarvitaan myös suuria suurennuksia.
Toinen rajoittava tekijä oli suuren laskentatehon omaavien tietokoneiden harvinaisuus: Menetelmä vaati raskaita matemaattisia muunnoksia.
Tietokoneiden laskentakapasiteetti on tehostunut sitten 1970-luvun ja tehokkaat supertietokoneet yleistyneet.
Tyttö ja kettu

| Tyttö ja kettu> Le renard et l'enfant |
| --- | --- |
 Elokuvan juliste
Ohjaaja:  Luc Jacquet
Käsikirjoittaja:  Luc Jacquet Eric Rognard
Tuottaja:  Christophe Lioud Emmanuel Priou Yves Darondeau
Säveltäjä:  Evgueni Galperine Alice Lewis David Reyes
Kuvaaja:  Eric Dumage Gérard Simon
Leikkaaja:  Sabine Emiliani
Tuotantosuunnittelija:  Marc Thiébault
Pukusuunnittelija:  Pascale Arrou
Pääosat:  Bertille Noël-Bruneau
Valmistustiedot
Valmistusmaa:  Ranska
Tuotantoyhtiö:  Bonne Pioche France 3
Levittäjä:  Wild Bunch
Ensi-ilta:  2007
Kesto:  98 min
Alkuperäiskieli:  ranska
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Tyttö ja kettu, alkuperäiseltä nimeltään Le renard et l'Enfant, on Luc Jacquetin ohjaama ranskalainen luontoelokuva vuodelta 2007. Suomessa elokuvan ensi-ilta oli 8. helmikuuta 2008. Elokuvan pääosassa on Bertille Noël-Bruneau, jonka suomenkielisenä ääninäyttelijänä on Siiri Siltala. Muita ääninäyttelijöitä ovat muun muassa Rasmus Lehtosaari pojan roolissa ja Minttu Mustakallio, joka toimii elokuvan kertojana (alkuperäisessä versiossa Isabelle Carré). Elokuvan suomenkielisen dubbauksen on ohjannut Pekka Lehtosaari.
Juoni

Tyttö ja kettu tutkiskelee ihmisen ja luonnon välistä suhdetta. Elokuva kertoo nuoresta Lila-tytöstä, joka ystävystyy villin ketun kanssa. Elokuva kuvaa maailmaa myös ketun näkökulmasta; miten kettu aistii vaarat, äänet ja näyt.
Aiheesta muualla

Virallinen kotisivu (ranskaksi)
Suomeksi dubatun version virallinen kotisivu (Arkistoitu – Internet Archive)
Finnkinon esittelysivu (Arkistoitu – Internet Archive)
Tyttö ja kettu Internet Movie Databasessa (englanniksi)
Le Renard et l'Enfant (ranskaksi)
Bertille Noël-Bruneaun haastattelu (Arkistoitu – Internet Archive) (ranskaksi)
Tähtisumu täyttyy

| Tähtisumu täyttyy> Startide Rising.Alkuperäisteos |
| --- | --- |
Kirjailija:  David Brin
Kieli:  englanti
Genre:  tieteiskirjallisuus
Kustantaja:  Bantam UK
Julkaistu:  1983
Suomennos
Suomentaja:  Petteri Jalkanen
Kansitaiteilija:  Esa Rantanen
Kustantaja:  Kirjayhtymä
Julkaistu:  1987
Ulkoasu:  sidottu
Sivumäärä:  607
ISBN:  951-26-2882-1
Sarja: The Uplift Saga
Edeltävä:  Sundiver
Seuraava:  The Uplift War
Löydä lisää kirjojaKirjallisuuden teemasivulta
Tähtisumu täyttyy (engl. Startide Rising) on David Brinin tieteisromaani vuodelta 1983. Sen julkaisi Bantam UK ja se on The Uplift Saga -kirjasarjan toinen osa. Teos sai ilmestymisvuonnaan Nebula-palkinnon ja seuraavana vuonna Hugo- ja Locus-palkinnot. Suomeksi se ilmestyi vuonna 1987 Kirjayhtymän kustantamana.
Juoni

Kirjan tapahtumat sijoittuvat satojen vuosien päähän tulevaisuuteen. Ihmiskunta on kohottanut eli muokannut geenimuuntelulla älyllisiksi simpansseja ja delfiinejä, jotka asuttavat nyt Maapalloa ja eri avaruussiirtokuntia lähes tasavertaisina ihmisen kanssa. Lisäksi on saatu yhteys lukuisiin galaksia asuttaviin vieraisiin sivilisaatioihin. Näistä sivilisaatioista yksikään ei ole kehittynyt luonnollisesti, vaan kauan sitten kadonneiden Esi-isien jälkeen kaikki älyllinen elämä on ollut jonkun toisen kohottamaa.
Kirja kertoo tutkimusalus Streakeristä, joka on ensimmäinen melkein pelkkien kohotettujen delfiinien miehittämä tähtienvälinen avaruusalus. Se on löytänyt avaruudesta hylkylaivaston, jolla mahdollisesti on jotain tekemistä Esi-isien kanssa. Linnunradan kansat, joista monet suhtautuvat Esi-isiin uskonnollisesti, ovat lähettäneet sota-aluksensa ajamaan takaa Streakeriä, joka pakenee veden peittämälle Kithrupin planeetalle. Siellä miehistö yrittää laatia suunnitelman livahtaakseen vihollistensa kynsistä ja päästäkseen tärkeine tietoineen Maahan. Kithrupissa paljastuu kuitenkin monia yllättäviä asioita sekä planeetasta itsestään että Streakerin eri miehistönjäsenistä.
USS City of Corpus Christi

| USS City of Corpus Christi |
| --- | --- |
 USS City of Corpus Christi
Aluksen vaiheet
Rakentaja:  General Dynamics Electric Boat, Groton, Connecticut
Kölinlasku:  4. syyskuuta 1979
Laskettu vesille:  25. huhtikuuta 1981
Palveluskäyttöön:  8. tammikuuta 1983
Poistui palveluskäytöstä:  3. elokuuta 2017
Tekniset tiedot
Uppouma:  5 770 t (pinnalla) 6 144 t (sukelluksissa)
Pituus:  110,3 m
Leveys:  10 m
Syväys:  9,7 m
Koneteho:  S6G-ydinreaktori
Nopeus:  pinnalla: 15 solmua (28 km/h) sukelluksissa: 32 solmua (59 km/h)
Miehistöä:  14 upseeria ja 113 miehistönjäsentä
Aseistus
Aseistus:  4 x 533 mm Mk67 torpedoputkea
USS City of Corpus Christi (runkonumero SSN-705) oli Yhdysvaltain laivaston Los Angeles -luokan ydinsukellusvene.
Alus on ensimmäinen City of Corpus Christiksi nimetty Yhdysvaltain laivaston alus. Se piti alun perin nimetä toisena laivaston aluksena Corpus Christiksi, mutta protestit sotalaivan nimeämisestä Jeesuksen ruumiiksi pakottivat liittämään nimeen etumääreen City of ja siten kytkemään aluksen nimen texasilaiseen kaupunkiin.
Valmistus

Alus tilattiin 31. lokakuuta 1973 Electric Boat Companyltä (nykyisin General Dynamics Electric Boat Division)  Grotonista Connecticutista, missä köli laskettiin 4. syyskuuta 1979. Se laskettiin vesille 25. huhtikuuta 1981 kumminaan John Towerin puoliso ja liitettiin laivastoon 8. tammikuuta 1983 ensimmäisenä päällikkönään W. G. Ellis.
Palvelus

Alus saapui 1. toukokuuta 2011 uuteen tukikohtaansa Pearl Harboriin Havaijilla, jossa se liitettiin 7. sukellusvenelaivueen johtoalukseksi. Aluksen päällikkö Robert M Gaucher luovutti 29. heinäkuuta päällikkyyden Christopher Buziakille.
Alus poistettiin palveluksesta 3. elokuuta 2017.
Tähti-Baari

Tähti-Baari on toiminut Puutarhakatu 15:ssä vuodesta 1971.
Tähti-Baari on Turun Puutarhakatu 15:ssä vuodesta 1971 toiminut lounasravintola ja kahvila. Se on alusta asti tarjonnut paikan päällä tehtyä suomalaista kotiruokaa. Tähti-Baarin omisti kevääseen 2016 saakka yrittäjäuransa vuonna 1966 aloittanut Hilda Tolmunen. Uusi omistaja on keittiömestari Eero Salonen.
Tähti-Baarin ruokalistalla on pihvien ja leivitettyjen leikkeiden ohella päivittäin vaihtuvia kotiruokia kuten tilliliha, läskisoosi, ryynimakkara. kaalikääryleet, nakkikastike, lihapullat, silakkalaatikko, lihakeitto ja puurot. Salaattipöytää ei ole, ja keskiolutta saa vain ruoan kanssa. Suurimpia muutoksia vuosikymmenten varrella ovat olleet klimppisopan poistuminen listalta ja tupakointikielto. Tähti-Baari on nykyisin auki vain arkisin klo 18 saakka, kun menneinä vuosina se on ollut auki iltaisin ja sunnuntaisinkin.
50 vuoden yrittäjäura

1920-luvun lopulla syntynyt Hilda ”Hilu” Tolmunen on kotoisin Kemistä, josta hän lähti vuonna 1950 etelään tarkoituksenaan päästä töihin Ruotsiin. Hän jäikin Turkuun, jossa työskenteli insinööri Wahlroosin perheessä, Barkerin tehtaan ruokalassa ja Puolalan keskuskeittiön emäntänä, kunnes ryhtyi yrittäjäksi 1966. Hän on vuosikymmenten mittaan perustanut Turkuun puolen tusinaa muutakin ruokapaikkaa, mutta luopunut muista kuin Tähti-Baarista, kotileipomosta ja pitopalvelusta. Ensimmäinen Tolmusen oma paikka oli Martinkadun Perhe-Baari, joka on vuokraajayrittäjien käsissä ottanut uudelleen käyttöön vanhan nimensä. Seuraavaksi avattiin Itä-Baari Itäiselle Pitkäkadulle 1968. Tähti-Baari avautui 1971, ja sen jälkeen baari Hämeenkadulle 1981. 1970-luvulla Tolmusella oli kahvila-ravintola myös Varissuolla, ja Wäinö Aaltosen museon kahvilaa hän hoiti 24 vuotta. Tolmunen muistelee, että hänen aloittaessaan 1966 Turussa toimi yli 50 ”ruokabaariksi” kutsuttua lounasravintolaa. Melkein kaikki niistä ovat korvautuneet työpaikkaruokaloilla tai nykyaikaisemmilla kahvila-ravintolakonsepteilla, ja Tähti-Baari on lajinsa viimeisiä edustajia. Parhaimmillaan Tolmuset-yhtiö työllisti lähes 60 ravintola- ja leipomotyöntekijää.
Turun Nuorkauppakamari valitsi Hilda Tolmusen vuoden 2008 positiivisimmaksi turkulaiseksi. Vuonna 1982 Tolmunen valittiin Turun ensimmäiseksi naisyrittäjäksi, ja 1983 hän sai Suomen Yrittäjien kuntakohtaisen yrittäjäpalkinnon.
Aiheesta muualla

Tähti-Baari Facebookissa
Mummolan makuja Tähti-baarissa (Arkistoitu – Internet Archive), Turun Sanomat 20.4.2017
Urheilutalo Feeniks

| Urheilutalo Feeniks> Rakennuksen tiedot |
| --- | --- |
Sijainti:  Opintie 4, Forssa
Koordinaatit:  60°48′15″N, 23°37′48″E
Omistaja:  Forssan kaupunki
Kenttä:  parketti
Käyttäjät
 Forssan Koripojat Forssan Alku 
Katsojakapasiteetti
 1080+ 
Lisää rakennusartikkeleitaArkkitehtuurin teemasivulla
Urheilutalo Feeniks on Forssassa sijaitseva urheiluhalli. Sitä käyttävät muun muassa koripallojoukkueet Forssan Koripojat ja Forssan Alku ja koripalloseura Feeniks Basket.
Hallissa on koripallon lisäksi puitteet budolajeille, nyrkkeilylle ja lentopallolle. Halli on myös konserttien ja muiden tapahtumien pitopaikka.
Historia

Vuonna 1992 Forssan silloinen vanha urheilutalo paloi pölyräjähdyksen seurauksena.
Vuonna 2010 koripallokentän rajat korjattiin uudistuneita sääntöjä vastaaviksi.
Tsahurit

| tsahurit |
| --- | --- |
 Tšahurien asuinalue Dagestanin ja Azerbaidžanin rajaseudulla.
Väkiluku:  20 000
Asuinalueet:  Azerbaidžan, Dagestan
Kielet:  tšahuri, azeri, venäjä
Uskonnot:  islam
Tsahurit ovat pieni kaukasialainen kansa Itä-Kaukasiassa Dagestanin eteläosassa ja Azerbaidžanin pohjoisosassa. Tsahureita on vain noin 20 000, joista noin 15 000 asuu Azerbaidžanissa. Tsahureitten määrä on kasvanut vuodesta 1979 vuoteen 1989 48,8 prosenttia. He puhuvat tsahurin kieltä ja ovat uskonnoltaan muslimeita. He kutsuvat itseään nimellä Liqhy, mutta heidät tunnetaan yleisesti nimellä tšahur, joka on myös heidän suurimman kylänsä nimi.
Elinkeinot

Azerbaidžanin tsahurit ovat perinteisesti harjoittaneet elinkeinonaan maataloutta. He kasvattavat maissia, ohraa, vehnää, riisiä ja hirssiä. He myös kasvattavat lampaita ja siipikarjaa. Lisäksi he ovat hankkineet lisätuloja puutarhanhoidolla, silkin tuotannon ja tupakan viljelyllä. Neuvostoaikana heidän taloudellinen asemansa vahvistui uuden teknologian myötä.
Historia

Suurin osa tsahureista asui alkujaan Dagestanissa, mutta 1200-luvulla osa heistä muutti Azerbaidžaniin. Vuosisatojen ajan he taistelivat itsenäisyydestään Turkkia ja Persiaa vastaan. Tsahurit muodostivat liiton Venäjän keisarikunnan kanssa 1800-luvun alussa, koska katsoivat Venäjän auttavan heitä Turkkia ja Persiaa vastaan. Näin he päätyivät Venäjän alaisuuteen. Tsahurit karkotettiin 1800-luvun puolivälistä Dagestanista Azerbaidžaniin, mistä he palasivat yhdeksän vuoden kuluttua, osan kuitenkin jäädessä Azerbaidžaniin, missä suurin osa tsahureista nykyisin asuu.
Aiheesta muualla

The Tsakhur (Caxur) people (englanniksi)
Tsakonian kieli

| Tsakonian kieli |
| --- | --- |
Oma nimi:  Τσακωνικά Tsakōniká
Tiedot
Alue:   Kreikka (Peloponnesos)
Virallinen kieli:  ei virallista asemaa
Puhujia:  ~1 200 (v. 1981)
Sija:  ei 100 suurimman joukossa
Kirjaimisto:  kreikkalainen
Kielenhuolto:  -
Kielitieteellinen luokitus
Kielikunta:  indoeurooppalaiset kielet
Kieliryhmä:  helleeniset kielet
Kielikoodit
ISO 639-1:  -
ISO 639-2:  ine
ISO 639-3:  tsd
ISO 639-3:  tsd
 Ohje 
Tsakonian kieli on Kreikassa Peloponnesoksen alueella puhuttu kreikan kielen murre, tosin sen asemasta kiistellään. Jotkut kielentutkijat luokittelevat sen omaksi kielekseen, koska kreikan ja tsakonian kielten puhujat eivät täysin ymmärrä toisiaan, noin 70 prosenttia tsakonian kielen sanoista on yhteneviä normaalin kreikan kielen kanssa.
Levinneisyys

Nykyisin tsakoniaa puhutaan Peloponnesoksen itäosan vuoristokylissä. Kieltä puhuttiin aiemmin laajemmalla alueella myös Peloponnesoksen eteläisemmissä ja läntisemmissä osissa muun muassa muinaisen Spartan alueella sekä muutamissa kreikkalaisten asuttamissa kylissä Marmaranmeren rannoilla. Marmaranmeren tsakonialaisyhteisö muutettiin Kreikkaan Turkin ja Kreikan väestönvaihdoissa 1928. Marmaranmeren tsakonian murre kuoli Kreikassa 1970-luvulla. Kreikassa tsakonialla ei ole virallista asemaa. Kielellä oli vuoden 1981 arvion mukaan 1 200 puhujaa.
Kielen piirteet

Tsakonialaisen laulun sanat tsakoniaksi ja kreikaksi:
Tsakoniaksi

Poulaki ema echa t-tho klouvi tse meroute oi ema echa

tachigha ni ema zachari pokicha ema mosko

tse apo to mosko to persu tse apo ta mirodia

eskantaliste to klouvi ts efitze mi taidine.

Tsafegi si ni tsinighou me to klouvi t-tha chera

Ela pouli t-tho topo oti ela t-tha katitsia

o alatsou ta koudhounia oti na valou alla tsenourza
Kreikaksi

Poulaki icha sto klouvi ke meromeno to icha

to taiza zachari ke to potiza moscho

ke apo ton poli ton moscho ke tin mirodia tou

eskantalisti le to klouvi ke mou efyghe taidoni.

ke o afegis to kinigai me to klouvi sto cheri

Ela pouli ston topo sou, ela stin katikia sou

Nallaxo ta koudounia sou na valo alla kenourgia
Aiheesta muualla

Tsakoniankielinen Wikipedia hautomossa
Peloponnesoksen etninen kartta, tsakonialaisten alueet sinisellä.
Täysnuijat

| Täysnuijat> Kingpin |
| --- | --- |

Ohjaaja:   Peter Farrelly  Bobby Farrelly 
Käsikirjoittaja:   Barry Fanaro  Mort Nathan 
Tuottaja:   Brad Krevoy  Steve Stabler  Bradley Thomas 
Säveltäjä:  Freedy Johnston
Kuvaaja:  Mark Irwin
Leikkaaja:  Christopher Greenbury
Pukusuunnittelija:  Mary Zophres
Pääosat:   Woody Harrelson  Randy Quaid  Bill Murray  Vanessa Angel 
Valmistustiedot
Valmistusmaa:  Yhdysvallat
Tuotantoyhtiö:  Motion Picture Corporation of America
Levittäjä:  InterCom Netflix
Ensi-ilta:  1996
Kesto:  114 minuuttia
Alkuperäiskieli:  englanti
Budjetti:  25 000 000 $
Aiheesta muualla
IMDb 
Elonet
AllMovie
Infobox OKNimi-testi OK: 
Täysnuijat on Farrelly-veljesten Peter ja Bobby Farrellyn komediaelokuva joka sai ensi-iltansa vuonna 1996. Elokuvassa Woody Harrelson esittää keilaajalahjakkuus Royta, joka pärjää paikallistasolla. Elokuvassa matkataan kohti Renon keilailufestivaaleja ja kohdataan muun muassa epärehellinen Big Ernie (Bill Murray) ja amish-uskonlahkon edustajia. Naiskauneutta edustaa seksikäs Claudia (Vanessa Angel).
Näyttelijät

| 0 | 1 | 2 |
| --- | --- | --- |
|  Woody Harrelson  | … |  Roy Munson   |
|  Randy Quaid  | … |  Ishmael   |
|  Vanessa Angel  | … |  Claudia   |
|  Bill Murray  | … |  Ernie McCracken   |
|  Chris Elliott  | … |  Uhkapelaaja   |
|  William Jordan  | … |  Herra Boorg   |
|  Richard Tyson  | … |  Stiffyn omistaja   |
|  Lin Shaye  | … |  Vuokranantaja   |
|  Zen Gesner  | … |  Thomas   |
|  Prudence Wright Holmes  | … |  Rouva Boorg   |
|  Steve Tyler  | … |  Työntekijä bensa-asemalla   |
|  Rob Moran  | … |  Stanley Osmanski   |
|  Danny Greene  | … |  Calvert Munson   |
Va Dincin viimeinen turskahdus

| Va Dincin viimeinen turskahdus> The Va Dinci Cod |
| --- | --- |

Alkuperäisteos
Kirjailija:  Adam Roberts
Kieli:  englanti
Genre:  parodia
Kustantaja:  Harper Collins
Julkaistu:  2005
Suomennos
Suomentaja:  Anneli Silli
Kustantaja:  Johnny Kniga
Julkaistu:  2005
Ulkoasu:  sidottu
Sivumäärä:  207
ISBN:  951-0-31139-1
Löydä lisää kirjojaKirjallisuuden teemasivulta
Va Dincin viimeinen turskahdus on Adam Robertsin vuonna 2005 kirjoittama parodia Dan Brownin menestysromaanista Da Vinci -koodi. Kirjan päähenkilöt ovat Sohvi Alastonna (Sophie Nudivue) ja Roope A. Ladoobi (Robert Donglan).
Ulla Matikainen

| Ulla Matikainen> Henkilötiedot.Uran tiedot |
| --- | --- |
Laji:  Jalkapallo
Ulla Matikainen (s. 1. syyskuuta 1980) suomalainen jalkapalloilija, joka on pelannut Suomen pääsarjatasolla yli kymmenen vuotta. Nykyisessä Naisten Liigassa hän on pelannut vuodesta 2007 lähtien noin 120 ottelua. Pelimäärä pääsarjataolla on noin 200. Matikainen on pelannut pääasiallisesti topparina, mutta hän on pelannut useita vuosia myös keskikentällä eri rooleissa. Hänet on nähty muillakin pelipaikoilla, ja hän on toiminut joukkueensa kapteenina useina vuosina. Matikainen on toiminut myös useissa muissa jalkapalloon liittyvissä luottamustehtävissä. Matikaisen kaksossisar Noora Matikainen pelasi maalivahtina Naisten Liigassa.
Ulla Matikainen #5
Edustus

1986?- [TiPS]/ Tikkurilan Urheilijat
1999-2000 FC Espoo
2001-2001 FC Kontu / Kontulan Urheilijat
2003-2005 Barry University, Florida, Yhdysvallat
2006 Åland United
2007-2008 PuiU / Puistolan Urheilijat
2009-2010 PK-35 Vantaa
2011-2012 FC Honka
2013 HJK
2014 MPS / Malmin Palloseura
Saavutukset

Suomen mestari 2010
Pronssia 2007, 2011
Suomen Cup pikkufinaalin voitto 2014, 2009
Suomen Cup hopeaa 2013
Liigacup hopeaa 2012
Tähtisymboli (jalkapallo)

Brasilian pelipaidan rintamuksessa on viisi tähteä viiden maailmanmestaruuden merkiksi.
Tähtisymboli on tunnus, jonka jalkapallojoukkueet voivat lisätä pelipaitansa rintamukseen voitettuaan maan tai kansainvälisen turnauksen mestaruuden. Kansainvälinen jalkapalloliitto FIFA on myöntänyt maajoukkueille oikeuden lisätä pelipaitansa rintamukseen tähden jokaisesta voitetusta maailmanmestaruudesta. Siten esimerkiksi Brasilian jalkapallomaajoukkueen pelipaidoissa on Brasilian jalkapalloliiton kilven yläpuolella viisi tähteä ja Ranskan maajoukkueen pelipaidoissa Ranskan jalkapalloliiton tunnuksen yläpuolella kaksi tähteä.
Uruguaylla on pelipaidoissaan neljä tähteä, vaikka joukkue on voittanut FIFA:n maailmanmestaruuden vain kahdesti, mutta se on lisäksi voittanut jalkapallon mestaruuden olympialaisissa kahdesti ennen FIFA:n ensimmäisiä maailmanmestaruuskisoja vuonna 1930, ja FIFA hyväksyy myös nämä olympialaisten mestaruudet virallisiksi mestaruuksiksi.
Afrikan maajoukkueet käyttävät lisäksi pelipaidoissaan jalkapallon Afrikan-mestaruuskilpailussa saatuja tähtiä.
Myös seurajoukkueiden pelipaidoissa käytetään tähtiä, joiden myöntöperusteet vaihtelevat. Esimerkiksi Nottingham Forestin pelipaidoissa on kaksi tähteä muistona Euroopan Cupin voitoista vuosina 1979 ja 1980. Skotlantilaisella Rangersilla puolestaan on pelipaidoissa viisi tähteä, ja jokainen tähti merkitsee kymmentä Skotlannin liigamestaruutta. Italiassa on samantyyppinen käytäntö, esimerkiksi Juventuksella on pelipaidoissaan kolme tähteä merkkinä 30 scudetton eli Italian Serie A:n mestaruudesta.
Suomessa Helsingin Jalkapalloklubi otti syksyllä 2020 uuden suhtautumisen tähtisymboleiden käyttöön, kun sen miesten joukkue voitti 30. Veikkausliigan mestaruutensa. Kolmannen tähden lisäämisen sijasta seura otti seuralogoonsa viisi tähteä, laskien yhteen miesten mestaruuksiin myös HJK:n naisten joukkueen 23 Kansallisen liigan mestaruutta. Pelipaidoissaan joukkueet käyttävät kuitenkin yhä kolmea ja kahta tähteä mestaruusmäärien mukaisesti.
Galleria

Juventus FC:n maalivahti Gianluigi Buffon. Pelipaidan rintamuksessa on Juventuksen logon yläpuolella kolme tähteä merkkinä Juventuksen voittamasta 30:stä Serie A:n mestaruudesta.
HJK:n Riku Riski vuonna 2018. HJK:n logon yläpuolella kaksi tähteä merkkinä 20:stä mestaruudesta.
Toyota 2000GT

| Toyota 2000GT |
| --- | --- |
 Toyota 2000GT
Valmistustiedot
Valmistusmaa:   Japani
Valmistaja:  Toyota Motor Corporation ja Yamaha Motor Company
Valmistusvuodet:  1967–1970
Tuotantomäärä:  337
Korimalli:  coupe
Luokka:  urheiluauto
Muotoilija:  Satoru Nozaki
Tekniset tiedot
Henkilöluku:  2
Moottori:  Toyota / Yamaha MF10L - Rivi 6
Iskutilavuus:  1998 cc
Vetotapa:  takaveto
Vaihteisto:  5-vaihteinen manuaalivaihteisto   3–vaihteinen automaattivaihteisto
Mitat
Massa:  1 120 kg
Pituus:  4 175 mm
Leveys:  1 600 mm
Korkeus:  1 160 mm
Vuoden 1966 nopeusennätysajon 2000GT.
Elät vain kahdesti-elokuvan 2000GT Toyotan automuseossa.
Toyota 2000GT on Toyotan vuonna 1965 julkaisema urheiluauto, joka valmistettiin Yamahan Iwatan tehtaalla. Satoru Nozakin muotoilema auto esiteltiin vuoden 1965 Tokion autonäyttelyssä.
Aloite auton valmistamiseen tuli Yamahalta, jonka A550X–yhteistyöprojekti alumiinikorisen urheiluauton valmistamiseksi Nissanin kanssa oli rauennut.
Käsityönä valmistettu Toyota 2000 GT maksoi valmistusaikanaan Yhdysvalloissa 7 150 dollaria, vuoden 2022 rahassa 59 500 dollaria, noin 55 000 euroa. Se oli lähes 3 000 dollaria kalliimpi kuin Chevrolet Corvette ja noin 2 000 dollaria kalliimpi kuin Jaguar E-Type ja Porsche 911. Tämän vuoksi 2000GT:n myynti jäi pieneksi ja valmistusmääräksi vain 337 kpl.
Kilpakäyttö

Toyota osallistui autolla jo toukokuussa 1966, vuosi ennen sen myyntiintuloa, Fuji Speedway–radalla 3. Japanin Grand Prix–kilpailuun tullen kolmanneksi. Saman vuoden lokakuussa 2000GT rikkoi 78 tunnin Endurance-ajossa 13 kansainvälistä ennätystä ja 3 maailmanennätystä. Näitä olivat 78 tunnin uusi ennätys keskinopeudella 206,02 km/h, 15 000 mailin ennätys keskinopeudella 206,04 km/h ja 10 000 mailin ennätys keskinopeudella 206,18 km/h.
Kilparadoilla 2000GT:llä ajoi myös muun muassa Carroll Shelbyn tiimi.
Vuonna 2022 huutokaupattu Shelbyn virittämä 2000GT myytiin 2 535 000 Yhdysvaltain dollarilla.